جەزا بیسەر قسەکەر وەناو رانندەیل ناڕەزا لە کۆنگرەیگ رووژنامەوانی ئاژانس شەفەق نیوز ئامادەی بوی وت:  شمارەی رانندەیل لە گەراج بەغداد رەسێدە ١٦٠٠ رانندە، و وەفەرمان ئاسایش و پولیس و هاتوچو و گواستنەوە و رەسانن هایمنە گەراجە نووەگە وە دەسپیچگ رێکخستن رەوش رانندەیل، باوجی رانندەیل ماشینەیل  کرای بیمووڵەت لەیرا مەردم لە سلێمانی وەرەو پارێزگایل ناوڕاس و باشوور بەن.
وتیش: ئەو کەسەیلە ک یاسا شکنن کەسەیاتەیل دەسەڵاتدار پشتیان گردنە، و ئەگەر ئی کارە چارە نەکەن ئەوەیان ناویان ئاشکرا کەیمن.
دیاری کرد ک ئەو چوار فەرمانگە ک ئیمە هاوردنە گەراجە نووەگە، پەیمان وە نەهیشتن پیشیلکاری و چارەکردن گشت گرفتەیل دان ئەگەر هاتیمنە گەراجە نووەگە، باوجی پەیمان خوەیان وەجی ناوردن.
بیسەر داوا لە ئاسایش سلێمانی و پولیس و هاتوچو و وەڕیەوبەرایەتی گواستنەوە و رەسانن کرد نوای ئەو پیشیلکارەیلە بگرن، و هوشداری کرد ئەگەر سزایتن نەیەن وەنە پەنا وەکاریگتر بەن.
